Кош-Дөбө (Ак-Талаа району)

Кош-Дөбө — Кыргызстандын Нарын облусунун Ак-Талаа районундагы айыл. Ала-Буга айыл аймагынын курамына кирет.

ААББТ коду —  41704 210 820 01 0Кыргыз Республикасынын администрациялык-аймактык жана аймактык бирдиктердин объектилерин белгилөө тутумунун мамлекеттик классификатору.

 Тарыхы 
Кош-Дөбө айылы 1929-жылы негизделген. Бул айыл жайгашкан өрөөн мурда «Мынакелди» деп аталган. 1929-жылга чейин эл уруу-уруу болуп, ар кайсы кокту-колоттордо чачырап жашаганМыктыбек Алипов. Ак-Талаа районунун тарыхы.

Совет бийлиги 1926–1927-жылдары кедей дыйкандарды уюштуруп, «ТОЗ» (жерди ортоктоштуруп иштетүү) жана «Артель» түзүү иштерин баштаган. Ушул мезгилде өрөөндө коммунисттик партиянын жана комсомол уюмдарынын түптөлүшү жүргөн.

Алгач айылга 29 түтүн бириктирилип, расмий айыл түзүлгөн. Биринчи айыл башчысы болуп Кыдыралиев Күрөңкөй дайындалган.

1932-жылы түтүндүн саны 190го жеткен. 1933-жылы ТОЗ жоюлуп, «Кош-Дөбө» жана «Съезд» колхоздору уюшулган. Революция жеңип бийлик Советтерге тийгенден кийин, ар кайсы жерлерде айылдык кеңештер уюшула баштаган. 1934-жылы «Мыкаачы» айылдык кеңеш уюшулуп, буга Ак-Чийден баштап Кош-Дөбөгө чейин кошулган бир айылдык кеңеш болгон. 1936-жылы Кош-Дөбө айылдык кеңеши болуп түзүлүп, төрагалыгына куланактык Атамкулов, катчылыгына Моңолов шайланган. «Съезд» менен «Кош-Дөбө» колхоздору биригип, «1-Май» колхозу болуп 1940-жылы уюшулуп, «Съездеги» элди Кош-Дөбөгө көчүрүп келген. 

1937-жылга чейин Ак-Талаа, 1937–1962-жылдарда Тогуз-Торо, 1963-жылдан кайрадан Ак-Талаа районунун карамагында болгон. 

 Географиясы 
Нарын – Макмал жолунун боюнда, райондун борбору Баетов айылынан 90 чакырым түштүк-батышта, Нарын шаарынан 220 чакырым, Балыкчы темир жол бекетинен 420 чакырым, Бишкек шаарынан 580 чакырым аралыкта, деңиз деңгээлинен 2200 метр бийиктикте жайгашкан. Түштүгүнөн Өзгөн, түштүк-батышынан Сузак, түндүк-батышынан жана түндүгүнөн Тогуз-Торо райондору менен чектешет. Чыгыш тарабынан Ак-Талаа районунун Жерге-Тал айылы менен чектешет. Айыл өкмөтүнүн жалпы аймагы 976 чакырым. Айыл чарбасына жарактуу жери 53 357 га, анын ичинен айдоо аянты – 1450 га. 

 Калкы 
Калкы - 3530 киши.

 Галерея 

 Булактар 

Категория:Ала-Буга айыл аймагы